Minister: - Vikernes planla større terroraksjon
Nordmannen Varg Vikernes ble i dag arrestert og siktet for planlegging av en massakre. Det franske nyhetsbyrået AFP melder at 40 år gamle Vikernes gjennom flere år har vært under overvåking av politiet. SAKEN OPPDATERES - TRYKK F5 FOR SISTE VERSJON! Tirsdag ettermiddag uttalte innenriksminister Manuel Valls at mistanken mot Vikernes går ut på at at han skal ha planlagt en større terroraksjon. - Denne personen, som står den nynazistiske bevegelsen nær, utgjør dermed en potensiell trussel mot samfunnet, noe han har vist gjennom sine uttalelser på internett, sier den franske innenriksministeren Manuel Valls,ifølge Le Monde. Ifølge Afp sier etterforskerne at åpent antisemittiske og fremmedfiendtlige meldinger er publisert på norske nettsider.Nyhetsbyrået Afp skriver at den norske mannen i mange år har blitt overvåket av politiet. Men det var først da kona fikk skytevåpen at politiet skal ha startet en formell etterforskning av Vikernes. - Etterforskningen vil først og fremst klarlegge under hvilke forhold disse ble fremskaffet, samt den virkelige hensikten med dem, sier Valls, ifølge NTB. Innenriksminister Valls sa i ettermiddag at politiet foreløpig ikke vet noe om hva som skal ha vært Vikernes' angivelige terrorplaner. - Mannen hadde en svært farlig profil, som kunne skadet de grunnleggende interessene til landet, sa Valls på en da han møtte franske journalister i den franske nasjonalforsamlingen i ettermiddag.Til franske medier sier han at Vikernes har gjort seg bemerket i landsbyen det siste året, men at arrestasjonen kommer som en stor overraskelse.Ordfører Jean-Claude Chauffour sier til det franske nyhetsbyrået AFP at naboer våknet da politiet skjøt seg gjennom porten til Vikernes' gård. Flere bilder som franske journalister har tatt utenfor gården i dag, viser den famøse nordmannens biler - som alle er malt i militære kamuflasjefarger. - Han gikk i militære klar malte bilene med kamuflasjefarger, sier ordføreren til AFP. Vikernes har lagt ut flere bilder av seg selv og de karakteristiske bilene på Facebook.Selv om Vikernes skal ha uttrykt forståelse for Breiviks handlinger, har han på sin hjemmeside anklaget terroristen for å ha være en sionistisk agent og en «kristen taper». Varg Vikernes, bedre kjent som «Greven», slapp ut fra fengsel i 2009. Da hadde han sonet en 16 år lang straff for tre kirkebranner og drapet på Mayhem-gitarist Øystein Aarset.Le Monde skriver at kvinnen er fransk, og at de slo seg ned på gården i 2010.Vikernes' 24 år gamle kone er medlem av en skyteklubb og har dermed lovlig adgang til å ha inntil fire våpen.Ifølge nyhetsbyrået viste deler av etterforskningen at de Vikernes var betraktet som farlig, og at det var sannsynlig at han ville utføre voldelige handlinger. Black metal-musikeren ble i 2009 løslatt fra soning etter drapet på Øystein Aarseth i 1993.Ifølge Limousin 3 var Vikernes en sympatisør av Anders Behring Breivik, og mottok hans manifest som ble sendt ut like før terrorangrepene i Norge for to år siden. - Vi registrerte at Vikernes mottok en kopi av manifestet, sier en representant for påtalemyndighetene til Reuters. - Det var flere mistanker som gjorde at vi fryktet at han ville utføre voldelige handlinger, sier representanten.Utenriksdepartementet (UD) i Oslo kunne ved 15-tiden fortsatt ikke si noe om hva som har skjedd med Vikernes. - Vi har tatt kontakt med franske myndigheter. Men vi har foreløpig ikke mottatt noen bekreftet informasjon, sier kommunikasjonssjef Ragnhild Imerslund i UD til VG.
Ifølge den franske innenriksministeren mistenker franske myndigheter at Varg Vikernes planla en større terroraksjon i Frankrike.